ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብ ሆላንድ ዝርከብ ተሓላቒ መሰላት ኤርትራውያን ኣብ ልዕሊ ኣውሮጳዊ ሕብረት ክሲ መስሪቱ 14 ጉንቦት 2020 ዝተመሓየሸ 15 ጉንቦት 2020 ምንጪ ስእሊ, Getty Images ሕብረት ኣውሮጳ ነቲ ኣብ ኤርትራ ዝምውሎ ዘሎ ናይ 80 ሚልዮን ዩሮ ፕሮጀክት ጽርጊያ ደው ከብሎ ብምጥላብ: ኣብ ሆላንድ ዝርከብ ተሓላቒ መሰላት ኤርትራውያን ኣብ ልዕሊ እቲ ሕብረት ክሲ መስሪቱ። ኣብ ኣምስተርዳም ዝመደበሩ ትካል ሰብኣዊ መሰላት ንኤርትራውያን፡ ኣብ ዝዘርግሖ ሓበሬታ ኣውሮጳዊ ሕብረት: ኣብ ኤርትራ ኣብ ዝምውሎ ዘሎ ፕሮጀክት፡ ኣባላት ሃገራዊ ኣገልግሎት ተገደዶም ይሰርሑ ምህላዎም ይገልጽ። ዳይሬክተር ጀነራል እቲ ትካል ኣቶ ሙሉብርሃን ተመልሶ ንቢቢሲ ኣብ ዝሃቦ ሓበሬታ፡ "ኣውሮጳዊ ሕብረት ኣብ ሚያዝያ ናይ ዝሓለፈ ዓመት፡ 20 ሚልዮን ዩሮ ንመስርሒ ጽርጊያ ንመንግስቲ ኤርትራ ከም ዝሕግዝ ምስ ገለጸ፡ ንኩነታት ሰብኣዊ መሰላት ኤርትራውያን ኣብ ግምት ኣእትዩ ክርእዮ መጸዋዕታ ኣቕሪብና ነይርና" ኢሉ። እንተኾነ ግን እቲ ሕብረት ነቲ ጥርዓን "ዕሽሽ ብምባል" ኣብ መዛዘሚ ናይ ዝሓለፈ ዓመት ተወሳኺ ናይ 60 ሚልዮን ዩሮ ሓገዝ ብምግባሩ ነቲ ጉዳይ ናብ ቤት ፍርዲ ክወስድዎ ከምዝተገደዱ ኣቶ ሙሉብርሃን ተዛሪቡ። ኤርትራ፡ ስትራተጂ ምክልኻል ለበዳ ኮሮናቫይረስ ደብረጽዮን ገብረሚካኤል 'ትግራይ ጥንቃቐ ገይራ ናይ ርእሳ መረጻ ክተካይድ ትኽእል እያ' ኢሉ ገዲም ኤርትራዊ ዲፕሎማት ኣፈወርቂ ኣብራሃ ብሕማም ኮሮናቫይረስ ኣብ ለንደን ዓሪፉ ኣብ ዝሓለፈ ዓመት ትካል ሰብዓዊ መሰላት ንኤርትራውያን ጥርዓኑ ናብ ኣውሮጳዊ ሕብረት ምስ ኣቕረበ: ኣፈኛ ናይቲ ሕብረት ንቢቢሲ ኣብ ዝሃቦ ምላሽ፡ እቲ ሕብረት ገደብ ኣልቦ ሃገራዊ ኣገልግሎት ከም ዘይድግፍን፡ ኩሎም ፓሊሲታቱ ሰባዊ መሰላት ማእከል ዝገበሩ ምዃኖምን እዩ ገሊጹ። "እቶም ኣብቲ ፕሮጀክት ዝሰርሑ ሰባት ብዝግባእ ይኽፈሉ ምህላዎምን ግቡእ ኣተሓሕዛ ይግበረሎም ምህላዉን ንምርግጋጽ፡ እቲ ፕሮጀክት ጥቡቕ ምቁጽጻር ክግበረሉ እዩ" ድማ ኢሉ። ኣቶ ሙሉብርሃን ግና፡ እቲ ሕብረት ብዛዕባ እቶም ኣብቲ ስራሕ ዝዋፈሩ ዘለው ሰባት "ዝኾነ ኣፍልጦ ከም ዘይብሉ" ተረዲእና ኣሎና ይብል። ወሲኹ'ውን "ኣብቲ ዝሃበና ምላሽ ኣብ ዕድጊ ናይ ማሽነሪታት እምበር ኣብቲ ናይ ሰብኣዊ ክፍሊት ዝኾነ ሓላፍነት ከም ዘይብሉ እዩ ገሊጹልና" ድሕሪ ምባል እቲ ሕብረት፡ እቲ ገንዘብ ኣበይ ይውዕል ኣሎ'ውን ዝቆጻጸረሉ መገዲ ከም ዘየለ ይሕብር። ሚኒስተር ዜና ኤርትራ ኣቶ የማነ ገብረመስቀል ብኢመይል ንሮይተርስ ኣብ ዝሃቦ ምላሽ እቲ ክሲ፡ ኣካል ንኤርትራ "ንምስይጣን ናይ ዝካየድ ወፍሪ" ምዃኑ'ዩ ገሊጹ። "እቲ ክሲ ካብ፡ ኣብ ኤርትራ ናይ ስርዓት ለውጢ ናይ ምምጻእ ኣጀንዳ ዘለዎ ብቐንዱ ብወጻእተኛታት ዝቖመ፡ ንእሽቶ ጉጅለ ዝተበገሰ እዩ" ኢሉ። ምንጪ ስእሊ, ማርቲን ፕላውት መግለጺ ስእሊ, ኣብ ማእቶታዊ ስርሓት ዝተዋፈሩ ኣባላት ሃገራዊ ኣገልግሎት እቲ ሓገዝ ደው ምባሉ ንህዝቢ ኤርትራ ዘርብሕ ድዩ?
